《吴山人持斋戏赠》
明代·胡应麟

笑汝清狂客，持斋绣佛前。周颙元护法，何胤旧逃禅。

岭砌须弥石，池疏阿耨泉。翛然携手去，尘外息诸缘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。